Planiel
Planiel (distaget: ) a zo ur gumun eus Breizh e departamant Aodoù-an-Arvor, e Treger.

Douaroniezh 
War lez kleiz aber an Trev emañ Planiel.
Kumunioù amezek : Pleuveur-Gaoter, Lezardrev, Plourivoù, Pleuzal, Pouldouran.

Anv 
 Régis de Saint-Jouan : "ecclesia de Plebedanielis war dro 1330. Ploedaniel, 1427. Pleudaniel, 8 C'hwevrer 1790".
 Bernard Tanguy : "Eccl. de Plebe Danielis, vers 1330; par. de Plebedanielis, 1389; Ploedaniel, 1427; Plouedaniel, 1444"
 Hervé Abalain : "Plebs Danielis vers 1330; cf. Ploudaniel et Trédaniel; Daniel vécut au Ve-VIe siècle".
 Daniel Delattre : "Plebedanielis au XIV; Ploedaniel au XV."
Talvoudegezh : Plebis (= Pobl) + sant Daniel

Ardamezioù 
N' eus ket.

Istor



Brezel-bed kentañ 
 81 gwaz a gollas o buhez abalamour d'ar brezel hervez monumant ar re varv, d.le. 3,88 % ag ar boblañs hervez an niveradeg bet graet e 1911.

Eil Brezel-bed 
 Mervel a reas ugent den eus ar gumun abalamour d'ar brezel.

Monumantoù ha traoù heverk 
 Tosenn ar Voudenn-Vras
 Diazezoù galian ha roman Traou an Aod
 Iliz katolik Sant Pêr ha sant Paol, , an nor eus 1688 a zo kizellet brav, a vije bet savet gant ur manac'h eus abati Boporzh.

 Chapel Penn al Lann
 Chapel Kergoul
 Chapel ar C'halvar
 Chapel sant Izidor
 Chapel sant Anton
 Chapel ha feunteun ar Gozh-Iliz a zo da welet dre ret. Lec'hiet e poull Kamarel war vord an Trev ha gouestlet d'an Itron Varia ha d'ar vartoloded marvet er mor. D'ar 15 a viz Eost e vez lidet oferenn ar pardon war un aoter e-tal an Trev. Kalzik a ouestloù a vez graet da drugarekaat ar Werc'hez Vari a c'haller gwelet e chapel ar Gozh-Iliz. Ur feunteun zo ivez. 
Ur c'hantik brezhonek a vez kanet d'ar 15 a viz Eost: « Itron Varia ar Gozh-Iliz » en enor d' an Itron Varia, heñvel an ton anezhañ ouzh hini Itron Varia ar Feunteunioù, e Pontrev, ur 5km uheloc'h war lez an Treñv. 
 Maner Kerwennoù
 Maner Kernec'h-Riou
 Maner Boloi
 Maner Kerdeozer
 Maner Kergrist
 Kouldri Lan-Alan
 Milin-vor Traou-Meur
 Kavet ez eus bet e 1916 gant an aotrou Prijant kalzik a arrebeuri kañv e-kichen kêriadenn ar Ru.
 Ur c'hastell kreñv a zo bet savet e-kichen an Trev, perc'hennet gant ar Marichal de Richelieu. Distrujet e oa bet e 1592.
 E kêriadenn Boloi e oa un iliz e 1163, met n'eus ket anezhi ken bremañ.
 Stal-labour poderezh Jean-Yves le Monnier e Porzh Ru.

Emdroadur ar boblañs abaoe 1962

Melestradurezh 
maer abaoe 2001: Didier Rogard, penn embregerezh.

Brezhoneg

Ar Brezoneg er Skol 
 1934-1936: ar c'huzul-kêr a savas a-du gant ar mennad skignet gant al luskad Ar Brezoneg er Skol (ABES) evit kelennadurezh ar brezhoneg er skol.

Darempredoù etrebroadel

Gevelliñ

Tud 
Loeiz Napoleon ar Rouz, broadelour breizhat ganet e Planiel

Levrlennadur
Gwerzhet e vez ul levr-baleer en Ofis Touristerezh Gourenez Lezardrev, hag a ginnig tro-vale Manati war gumun Planiel. Baleadennoù all a c’haller ober a-hed d’an Treñv pe e Koad Boloi hag a zo pinvidik-tre ivez.

Liammoù diavaez 

 Planiel war lec'hienn Geobreizh

Notennoù ha daveoù 

Kumunioù Aodoù-an-Arvor
Kumunioù Treger
Ar Brezoneg er Skol